Pârtile din România unde se mai poate schia în martie. Stratul de zăpadă măsoară și 35 de centimetri
Temperaturile sunt mai blânde, zilele acestea, și la munte, dar zăpada rezistă. Se schiază, iar pârtiile nu sunt aglomerate.
În Poiana Brașov, zăpada este bună pentru schi după ninsorile din ultimele zile. Sunt deschise doar pârtiile din partea superioară a masivului Postăvaru, unde stratul de zăpadă măsoară 35 de centimetri.
Pe Valea Prahovei se mai schiază la Azuga și Sinaia, pe șapte pârtii aflate la altitudine. Un abonament de o zi costă 230 de lei pentru adulți și 150 pentru copii.
Condiții foarte bune de schi sunt și pe domeniul schiabil Transalpina-Voineasa unde, în timp ce coborâți pârtia, aveți parte de o priveliște superbă cu lacul Vidra.